Prekročenie odporúčanej dávky melatonínu môže narušiť menštruačný cyklus?
Dobrý deň. Je možné, že ak sa presiahne odporúčaná dávka melatonínu, na podporu spánku, že by to narušilo menštruačný cyklus? Užívala som ho pravidelne asi mesiac a tehotenstvo je vylúčené. Vopred ďakujem.
Dobrý deň,
ďakujeme za Vašu otázku.
Niektoré štúdie naznačujú, že melatonín môže ovplyvniť hormonálnu rovnováhu v tele, čo následne môže viesť k zmenám v menštruačnom cykle. Avšak je veľa faktorov, ktoré môžu vplývať na menštruačný cyklus. Okrem tehotenstva môžu byť bežné príčiny nepravidelného krvácania práve dôsledkom hormonálnej nerovnováhy, zvýšeného stresu, prechladnutia, nadmerného cvičenia a diéty, cestovania a pod.
Pre zistenie konkrétnej príčiny je preto potrebné gynekologické vyšetrenie.
Prajem pekný zvyšok dňa.
S pozdravom
Mgr. Emma Halás Haluščíková